title: Vykonávacie nariadenie Komisie (EÚ) 2015/1729 z 28. septembra 2015, ktorým sa schvaľuje sorban draselný ako existujúca účinná látka na použitie v biocídnych výrobkoch typu 8 (Text s významom pre EHP)

text:
               29.9.2015

               SK

               Úradný vestník Európskej únie

               L 252/24

         VYKONÁVACIE NARIADENIE KOMISIE (EÚ) 2015/1729
   z 28. septembra 2015,
   ktorým sa schvaľuje sorban draselný ako existujúca účinná látka na použitie v biocídnych výrobkoch typu 8
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú posúdiť z hľadiska ich prípadného schválenia na používanie v biocídnych výrobkoch. Tento zoznam obsahuje aj sorban draselný.

               (2)

               Sorban draselný bol v súlade s článkom 16 ods. 2 smernice Európskeho parlamentu a Rady 98/8/ES (3) hodnotený z hľadiska použitia vo výrobkoch typu 8 (prostriedky na ochranu dreva) vymedzených v prílohe V k uvedenej smernici, ktoré zodpovedajú výrobkom typu 8 vymedzeným v prílohe V k nariadeniu (EÚ) č. 528/2012.

               (3)

               Ako hodnotiaci príslušný orgán bolo určené Nemecko, ktoré v súlade s článkom 14 ods. 4 a 6 nariadenia Komisie (ES) č. 1451/2007 (4) predložilo 10. októbra 2010 Komisii hodnotiacu správu spolu so svojimi odporúčaniami.

               (4)

               V súlade s článkom 7 ods. 1 písm. b) delegovaného nariadenia (EÚ) č. 1062/2014 Výbor pre biocídne výrobky s prihliadnutím na závery hodnotiaceho príslušného orgánu 4. decembra 2014 sformuloval stanovisko Európskej chemickej agentúry.

               (5)

               Na základe daného stanoviska možno vychádzať z toho, že biocídne výrobky, ktoré sa používajú vo výrobkoch typu 8 a obsahujú sorban draselný, vyhovujú požiadavkám článku 5 smernice 98/8/ES, pokiaľ sú splnené určité podmienky súvisiace s jeho použitím.

               (6)

               Preto je vhodné schváliť sorban draselný na používanie v biocídnych výrobkoch typu 8 s výhradou splnenia určitých špecifikácií a podmienok.

               (7)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových stanovených požiadaviek.

               (8)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Sorban draselný sa schvaľuje ako účinná látka na použitie v biocídnych výrobkoch typu 8, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. septembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

      (4)  Nariadenie Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 325, 11.12.2007, s. 3).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  Sorban draselný

                  Názov IUPAC:
                  Kyselina hexa-2,4-diénová, draselná soľ (1:1), (2E, 4E)
                  EC č. 246-376-1
                  CAS č. 24634-61-5

                  990 g/kg

                  1. decembra 2016

                  30. novembra 2026

                  8

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                  Biocídnym výrobkom sa autorizácie udeľujú v prípade splnenia týchto podmienok:

                              1.

                              Pre priemyselných alebo profesionálnych používateľov sa musia zaviesť bezpečné prevádzkové postupy a primerané organizačné opatrenia. Ak nie je možné znížiť expozíciu na prijateľnú úroveň iným spôsobom, výrobky sa musia používať s vhodnými osobnými ochrannými prostriedkami.

                              2.

                              V záujme ochrany podzemných vôd sa musia prijať vhodné opatrenia na zmiernenie rizika. Predovšetkým sa na etiketách a prípadne poskytnutých kartách bezpečnostných údajov výrobkov musí uviesť, že:

                                          a)

                                          priemyselná aplikácia sa vykonáva v rámci uzavretej oblasti alebo na nepriepustnom tvrdom povrchu so spevnenými okrajmi;

                                          b)

                                          čerstvo ošetrené drevo sa v záujme prevencie priamych únikov do pôdy alebo vody po ošetrení skladuje pod ochranným krytom alebo na nepriepustnom tvrdom povrchu alebo oboma spôsobmi;

                                          c)

                                          akékoľvek úniky, ku ktorým dôjde pri aplikácii výrobku, sa zachytávajú na účely opätovného použitia alebo likvidácie.

         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 16 ods. 2 smernice 98/8/ES. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.


title: Vykonávacie nariadenie Komisie (EÚ) č. 1046/2011 z  19. októbra 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               20.10.2011

               SK

               Úradný vestník Európskej únie

               L 275/25

         VYKONÁVACIE NARIADENIE KOMISIE (EÚ) č. 1046/2011
   z 19. októbra 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 20. októbra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. októbra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  EC

                  31,1

                  MA

                  43,8

                  MK

                  53,3

                  ZA

                  35,6

                  ZZ

                  41,0

                  0707 00 05

                  TR

                  142,5

                  ZZ

                  142,5

                  0709 90 70

                  EC

                  33,4

                  TR

                  133,8

                  ZZ

                  83,6

                  0805 50 10

                  AR

                  54,2

                  CL

                  60,5

                  TR

                  65,3

                  UY

                  56,8

                  ZA

                  75,9

                  ZZ

                  62,5

                  0806 10 10

                  BR

                  217,2

                  CL

                  71,4

                  MK

                  110,6

                  TR

                  122,0

                  ZA

                  64,2

                  ZZ

                  117,1

                  0808 10 80

                  AR

                  61,9

                  BR

                  62,6

                  CA

                  105,4

                  CL

                  99,9

                  CN

                  58,0

                  NZ

                  119,3

                  US

                  82,9

                  ZA

                  94,8

                  ZZ

                  85,6

                  0808 20 50

                  AR

                  50,6

                  CN

                  63,2

                  TR

                  129,3

                  ZZ

                  81,0

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 1218/2014 z  13. novembra 2014 , ktorým sa menia prílohy I a II k nariadeniu (EÚ) č. 206/2010, pokiaľ ide o požiadavky na zdravie zvierat v súvislosti s parazitmi rodu Trichinella , vo vzore veterinárneho osvedčenia pre dovoz domácich ošípaných určených na chov, produkciu alebo na zabitie, a čerstvého mäsa z týchto zvierat do Únie  Text s významom pre EHP

text:
               14.11.2014

               SK

               Úradný vestník Európskej únie

               L 329/20

         VYKONÁVACIE NARIADENIE KOMISIE (EÚ) č. 1218/2014
   z 13. novembra 2014,
   ktorým sa menia prílohy I a II k nariadeniu (EÚ) č. 206/2010, pokiaľ ide o požiadavky na zdravie zvierat v súvislosti s parazitmi rodu Trichinella, vo vzore veterinárneho osvedčenia pre dovoz domácich ošípaných určených na chov, produkciu alebo na zabitie, a čerstvého mäsa z týchto zvierat do Únie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2004/68/ES z 26. apríla 2004, ktorá ustanovuje pravidlá zdravia zvierat na dovoz a tranzit určitých živých kopytníkov do Spoločenstva a cez Spoločenstvo, mení a dopĺňa smernicu 90/426/EHS a 92/65/EHS a ruší smernicu 72/462/EHS (1), a najmä na jej článok 13 ods. 1 písm. e),
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (2), a najmä na jej článok 9 ods. 2 písm. b) a ods. 4,
   so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (3), a najmä na jeho článok 7 ods. 2 písm. a),
   keďže:

               (1)

               Nariadením Komisie (EÚ) č. 206/2010 (4) sa okrem iného stanovujú požiadavky na vydávanie veterinárnych osvedčení pre vstup určitých zásielok živých zvierat alebo čerstvého mäsa do Únie. Uvádza sa v ňom, že zásielky kopytníkov môžu na územie Únie vstupovať len vtedy, ak spĺňajú určité požiadavky a je k nim priložené správne veterinárne osvedčenie vyhotovené v súlade s príslušným vzorom stanoveným v uvedenom nariadení.

               (2)

               Vzory veterinárnych osvedčení pre dovoz domácich ošípaných na chov a/alebo produkciu („POR-X“) a na okamžité zabitie do Únie („POR-Y“) sú stanovené v prílohe I k nariadeniu (EÚ) č. 206/2010. Tieto vzory nezahŕňajú záruky týkajúce sa parazitov rodu Trichinella.

               (3)

               Vzor veterinárneho osvedčenia pre dovoz čerstvého mäsa z domácich ošípaných do Únie sa uvádza v prílohe II k nariadeniu (EÚ) č. 206/2010 ako vzor „POR“. Tento vzor zahŕňa záruky týkajúce sa parazitov rodu Trichinella.

               (4)

               V nariadení Komisie (ES) č. 2075/2005 (5) sa stanovujú pravidlá týkajúce sa odberu vzoriek z jatočných tiel druhov vnímavých na infekciu spôsobenú parazitmi rodu Trichinella a určovania štatútu chovov domácich ošípaných.

               (5)

               Nariadením Komisie (EÚ) č. 216/2014 (6), ktorým sa mení nariadenie (ES) č. 2075/2005, sa chovom, ktoré sú úradne uznané za chovy uplatňujúce kontrolované podmienky ustajnenia, udeľuje výnimka z ustanovení o testovaní v čase zabitia. Okrem toho sa vykonávacím nariadením Komisie (EÚ) č. 1114/2014 (7) stanovuje, že chov, v ktorom sú držané domáce ošípané, môže byť uznaný za chov uplatňujúci kontrolované podmienky ustajnenia, ak okrem iného prevádzkovateľ potravinárskeho podniku prijme nové domáce ošípané do tohto chovu, iba pod podmienkou, že pochádzajú a sú zasielané z chovov, ktoré sú tiež úradne uznané za chovy uplatňujúce kontrolované podmienky ustajnenia.

               (6)

               Vzory veterinárnych osvedčení „POR-X“ a „POR-Y“ uvedené v prílohe I a vzor osvedčenia „POR“ uvedený v prílohe II k nariadeniu (EÚ) č. 206/2010 by sa mali zmeniť tak, aby zohľadňovali požiadavky na dovoz domácich ošípaných a čerstvého mäsa z týchto zvierat, ktoré sú stanovené v nariadení (ES) č. 2075/2005 zmenenom nariadením (EÚ) č. 216/2014. Zodpovedajúcim spôsobom by sa mali do vzorov osvedčení zahrnúť najmä informácie o úradnom uznaní chovu pôvodu domácich ošípaných alebo by sa mali tieto informácie vo vzoroch zmeniť, aby mohli členské štáty uplatňovať vhodný testovací režim na prítomnosť parazitov rodu Trichinella v čase zabitia, s cieľom neohroziť štatút chovu určenia domácich ošípaných určených na chov a/alebo produkciu a zaistiť bezpečnosť čerstvého mäsa.

               (7)

               Úradný veterinárny lekár by mal do vzorov veterinárnych osvedčení „POR-X“, „POR-Y“ a „POR“ zahrnúť dodatočné záruky a osobitné podmienky v súvislosti s kontrolovanými podmienkami ustajnenia vzťahujúcimi sa na parazity rodu Trichinella.

               (8)

               Nariadenie (EÚ) č. 206/2010 by sa preto malo zodpovedajúcim spôsobom zmeniť.

               (9)

               S cieľom vyhnúť sa narušeniu dovozu zásielok domácich ošípaných a čerstvého mäsa z týchto zvierat do Únie by sa malo používanie osvedčení vydaných v súlade s nariadením (EÚ) č. 206/2010 v ich znení pred zmenami zavedenými týmto nariadením povoliť počas prechodného obdobia, a to za splnenia určitých podmienok.

               (10)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Nariadenie (EÚ) č. 206/2010 sa mení takto:

               1.

               Do osobitných podmienok v časti 1 prílohy I sa dopĺňa tento zápis:

                           „‚XI‘

                           :

                           chovy alebo kompartmenty uznané za chovy alebo kompartmenty uplatňujúce kontrolované podmienky ustajnenia v súlade s článkom 8 nariadenia (ES) č. 2075/2005.“

               2.

               Vzor veterinárneho osvedčenia „POR-X“ v časti 2 prílohy I sa mení takto:

                           a)

                           za bod II.1.2. sa vkladá tento bod II.1.3.:

                                       „(2) (10) [II.1.3.

                                       sú domáce ošípané, ktoré buď pochádzajú z chovu, ktorý je úradne uznaný za chov uplatňujúci kontrolované podmienky ustajnenia v súlade s článkom 8 nariadenia (ES) č. 2075/2005, alebo nie sú odstavené a sú vo veku menej ako 5 týždňov.]“

                           b)

                           za poznámku pod čiarou č. 9 sa pridáva táto poznámka pod čiarou:

                                       „(10)

                                       Iba pre tretie krajiny so zápisom ‚XI‘ v stĺpci 6 ‚Osobitné podmienky‘ v časti 1 prílohy I k nariadeniu (EÚ) č. 206/2010.“

               3.

               Vzor veterinárneho osvedčenia „POR-Y“ v časti 2 prílohy I sa mení takto:

                           a)

                           za bod II.1.2. sa vkladá tento bod II.1.3.:

                                       „(2) (5) [II.1.3.

                                       sú domáce ošípané, ktoré buď pochádzajú z chovu, ktorý je úradne uznaný za chov uplatňujúci kontrolované podmienky ustajnenia v súlade s článkom 8 nariadenia (ES) č. 2075/2005, alebo nie sú odstavené a sú vo veku menej ako 5 týždňov.]“

                           b)

                           za poznámku pod čiarou č. 4 sa pridáva táto poznámka pod čiarou:

                                       „(5)

                                       Iba pre tretie krajiny so zápisom ‚XI‘ v stĺpci 6 ‚Osobitné podmienky‘ v časti 1 prílohy I k nariadeniu (EÚ) č. 206/2010.“

               4.

               Do dodatočných záruk (DZ) v časti 2 prílohy II sa dopĺňa tento zápis „K“:

                           „‚K‘

                           :

                           chovy alebo kompartmenty uznané za chovy alebo kompartmenty uplatňujúce kontrolované podmienky ustajnenia v súlade s článkom 8 nariadenia (ES) č. 2075/2005.“

               5.

               Vzor veterinárneho osvedčenia „POR“ sa v časti 2 prílohy II mení takto:

                           a)

                           bod II.1.3. sa nahrádza takto:

                                       „II.1.3.

                                       mäso spĺňa požiadavky uvedené v nariadení (ES) č. 2075/2005, ktorým sa ustanovujú osobitné predpisy na úradné kontroly prítomnosti parazitov rodu Trichinella v mäse, a najmä:

                                       (1) buď

                                       [bolo podrobené vyšetreniu tráviacou metódou, pričom výsledky boli negatívne;]

                                       (1) alebo

                                       [bolo podrobené ošetreniu mrazom v súlade s prílohou II k nariadeniu (ES) č. 2075/2005;]

                                       (1) (7) alebo

                                       [je získané z domácich ošípaných, ktoré buď pochádzali z chovu, ktorý je úradne uznaný za chov uplatňujúci kontrolované podmienky ustajnenia v súlade s článkom 8 nariadenia (ES) č. 2075/2005, alebo neboli odstavené a boli vo veku menej ako 5 týždňov.]“

                           b)

                           za poznámku pod čiarou č. 6 sa pridáva táto poznámka pod čiarou:

                                       „(7)

                                       Iba pre tretie krajiny so zápisom ‚K‘ v stĺpci ‚SG‘ v časti 1 prílohy II k nariadeniu (EÚ) č. 206/2010.“

         Článok 2
   Počas prechodného obdobia do 31. marca 2015 môžu do Únie naďalej vstupovať zásielky živých zvierat a čerstvého mäsa sprevádzané príslušným veterinárnym osvedčením vydaným najneskôr 1. marca 2015 v súlade so vzormi veterinárnych osvedčení „POR-X“ a „POR-Y“ uvedenými v prílohe I k nariadeniu (EÚ) č. 206/2010 a so vzorom veterinárneho osvedčenia „POR“ uvedeným v prílohe II k uvedenému nariadeniu v ich znení pred nadobudnutím účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. novembra 2014

            Za Komisiu

            predseda

         Jean-Claude JUNCKER

      (1)  Ú. v. EÚ L 139, 30.4.2004, s. 321.

      (2)  Ú. v. ES L 18, 23.1.2003, s. 11.

      (3)  Ú. v. EÚ L 139, 30.4.2004, s. 55.

      (4)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).

      (5)  Nariadenie Komisie (ES) č. 2075/2005 z 5. decembra 2005, ktorým sa ustanovujú osobitné predpisy na úradné kontroly Trichinella v mäse (Ú. v. EÚ L 338, 22.12.2005, s. 60).

      (6)  Nariadenie Komisie (EÚ) č. 216/2014 zo 7. marca 2014, ktorým sa mení nariadenie (ES) č. 2075/2005, ktorým sa ustanovujú osobitné predpisy na úradné kontroly Trichinella v mäse (Ú. v. EÚ L 69, 8.3.2014, s. 85).

      (7)  Vykonávacie nariadenie Komisie (EÚ) č. 1114/2014 z 21. októbra 2014, ktorým sa mení nariadenie (ES) č. 2075/2005, ktorým sa ustanovujú osobitné predpisy na úradné kontroly Trichinella v mäse (Ú. v. EÚ L 302, 22.10.2014, s. 46).


title: Vykonávacie nariadenie Komisie (EÚ) č. 600/2013 z  24. júna 2013 , ktorým sa mení a dopĺňa nariadenie (ES) č. 555/2008, pokiaľ ide o vykonávanie izotopových analýz vinárskych produktov v Chorvátsku počas prechodného obdobia

text:
               25.6.2013

               SK

               Úradný vestník Európskej únie

               L 172/13

         VYKONÁVACIE NARIADENIE KOMISIE (EÚ) č. 600/2013
   z 24. júna 2013,
   ktorým sa mení a dopĺňa nariadenie (ES) č. 555/2008, pokiaľ ide o vykonávanie izotopových analýz vinárskych produktov v Chorvátsku počas prechodného obdobia
   EURÓPSKA KOMISIA,
   so zreteľom na Zmluvu o pristúpení Chorvátska, a najmä na jej článok 3 ods. 4 (1),
   so zreteľom na Akt o pristúpení Chorvátska, a najmä na jeho článok 41 ods. 1 (2),
   keďže:

               (1)

               Vzhľadom na pristúpenie Chorvátska k Európskej únii by sa mali stanoviť osobitné pravidlá, pokiaľ ide o izotopové analýzy vinárskych produktov, ktoré sa majú vykonávať podľa článku 87 nariadenia Komisie (ES) č. 555/2008 (3). Takáto izotopová analýza je analytická metóda využívaná na kontrolu a boj proti podvodom vo vinárskom sektore, ktorá si vyžaduje vysoko špecializované vedecké poznatky a technické zariadenie. Chorvátsko nie je vybavené na vykonávanie tejto metódy. V záujme zabezpečenia jednotného uplatňovania kontrolných postupov by malo počas istého obdobia analýzu pre Chorvátsko uskutočňovať Spoločné výskumné centrum, aby malo Chorvátsko možnosť nadobudnúť potrebné poznatky a vybavenie na vykonávanie tejto úlohy.

               (2)

               Nariadenie (ES) č. 555/2008 by sa preto malo zodpovedajúcim spôsobom zmeniť.

               (3)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Článok 89 nariadenia (ES) č. 555/2008 sa nahrádza takto:

      „Článok 89
      Do 30. júna 2015, až kým nenadobudne príslušné analytické vybavenie, zasiela Chorvátsko svoje vzorky vín na analýzu do JRC.
      Chorvátsko môže určiť príslušný orgán oprávnený mať prístup k informáciám o vzorkách odobratých na jeho území.“

   Článok 2
   Nadobudnutie účinnosti
   Toto nariadenie nadobúda účinnosť s výhradou nadobudnutia platnosti Zmluvy o pristúpení Chorvátska a v deň nadobudnutia jej platnosti.
   Účinnosť nariadenia sa končí 30. júna 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júna 2013

            Za Komisiu

            predseda

         José Manuel BARROSO

      (1)  Ú. v. EÚ L 112, 24.4.2012, s. 10.

      (2)  Ú. v. EÚ L 112, 24.4.2012, s. 21.

      (3)  Ú. v. EÚ L 170, 30.6.2008, s. 1.


title: Vykonávacie nariadenie Komisie (EÚ) č. 1389/2014 zo 16. decembra 2014 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Beaufort (CHOP)]

text:
               24.12.2014

               SK

               Úradný vestník Európskej únie

               L 369/64

         VYKONÁVACIE NARIADENIE KOMISIE (EÚ) č. 1389/2014
   zo 16. decembra 2014,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Beaufort (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Beaufort“ zapísaného do registra na základe nariadenia Komisie (ES) č. 1107/96 (2) zmeneného vykonávacím nariadením (EÚ) č. 637/2011 (3).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (4).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Beaufort“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2014

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

      (3)  Vykonávacie nariadenie Komisie (EÚ) č. 637/2011 z 29. júna 2011, ktorým sa schvaľuje väčšia zmena a doplnenie špecifikácie názvu zapísaného do Registra chránených označení pôvodu a chránených zemepisných označení [Beaufort (CHOP)] (Ú. v. EÚ L 170, 30.6.2011, s. 30).

      (4)  Ú. v. EÚ C 260, 9.8.2014, s. 24.